Neem deel aan Majuba- en Slagtersnek-herdenkings | Maroela Media
Neem deel aan Majuba- en Slagtersnek-herdenkings
Die slag van Majuba. Foto: Argief
Majubadag het sy naam te danke aan die Boere se oorwinning tydens die Slag van Majuba in 1881, te midde van die Eerste Vryheidsoorlog. Dié dag word steeds jaarliks by die Majuba-gedenkplaas naby Volksrust gevier, en vanjaar is geen uitsondering nie.
Tydens die Slag van Majuba wou genl. Colley van die Britse magte glo die Boere onkant betrap met sy aanval, maar nadat die Boere die Britse soldate op die berg gewaar het, het hulle eerste aangeval. Hoewel die geveg van korte duur was, was dit 'n groot nederlaag vir die Britte, en net so 'n groot oorwinning vir die Boere.
Vanjaar word die Majubadag-herdenking van 27 Februarie tot 1 Maart gehou. Die 100ste herdenking van die Slagtersnekopstand word terselfdertyd gevier. Verskeie tradisionele aktiwiteite word vir dié naweek beplan, insluitend 'n skyngeveg, 'n begeleide toer van die omgewing, skyfskiet, volkspele en 'n potjiekoskompetisie.
Die tarief vir dagbesoekers wat die Majuba-gedenkplaas wil besoek, beloop R25 per persoon. Daar is ook kampeerfasiliteite, woonstelle te huur en 'n herberg. Vir meer inligting kliek gerus hier.